Eskom verwyder onwettige verbindingsFoto: Verskaf. Eskom het Dinsdagoggend groot hoeveelhede onwettige elektriese verbindings in die Etwatwa-nedersetting naby Benoni begin verwyder. Wilfred Kgasago, woordvoerder van die Ekurhuleni-metropolisie (EMPD), het gesê die meeste van dié verbindings was ondergronds by ŉ oop stuk veld naby die Shamase-terrein. “Hierdie onwettige verbindings is nie ordentlik geïnstalleer nie en is baie gevaarlik vir die kinders wat op daardie stuk grond speel. Dit het ook die kragvoorsieningsnetwerk oorlaai en kragonderbrekings veroorsaak,” het Kgasago gesê. Kgasago het gesê werknemers van Eskom wat voorheen van dié verbindings uitgegrawe het, is aangeval en daarom het die EMPD en polisiebeamptes hulle dié keer vergesel.